Niks is toevallig nie... - BooksMusicArt
Skrywer: Jacques du Plessis
Gee alles vir Die Here en sien hoe dinge verander…Ek het dit ervaar en besef dat alles in elk geval in Sy hande is, of jy dit so wil hê of nie. Maak die lewe ongekompliseerd en maklik deur te aanvaar dat Hy God is.
Vertrou op Hom en die lewe verander handomkeer van die leuen wat die wêreld vir ons voorhou…
My lewensverhaal getuig daarvan…
SKU: 9781928350545 Categories: Non-fiction, Religion, South African Books Tags: 9781928350545, Jacques du Plessis, Niks is toevallig nie...
AANBEVELINGS VAN DIE BOEK
Dr. Llewellyn LM Macmaster
Bestuurder: Burgerlike vennootskappe (Civil Society Relations); mede-leraar VGK SA Gestig (Belhar)
Comrade Lukas bied ’n eerlike, vars en uiters relevante bespreking van Lukas se teologie soos opgeteken in die evangelie van Lukas en die Handelinge-boek. Ons het oor dekades en eeue heen so gewoond geraak aan die lae vernis wat oor die oorspronklike hout geverf is deur allerlei interpretasies vanuit godsdienstige en ideologiese belange, dat ons weggedwaal het van die oorspronklike historiese konteks van die geskrifte, en glad nie die mooi tekstuur van die hout (teks) gesien het nie.
Die publikasie neem ons terug na teks en konteks, lê die kontraste duidelik en helder bloot, en bring ons weer naby die hart van die evangelie van Jesus Christus en die appél wat dit op hoorders, lesers en volgelinge maak. Die boek is eenvoudig maar diep, lees maklik, maar los jou met ’n heilige ongemak met die status quo en jou eie passiewe geloof. Die evangelie vra inderdaad ook vandag dat ons keuses sal maak!
Emeritus Professor GD (Daan) Cloete.
D.Th. (Kampen, Nederland).
Nuwe Testamentikus en voormalige dekaan van die teologiedepartement, UWK.
Toe Jesus gesê het dat ons die armes altyd by ons sal hê, was dit ‘n uitdaging. Die Marxisme en die Kapitalisme het hiervoor eiesoortige oplossings aangebied. Pous Fransiskus sê: moenie dat die ideologieë ons Christene se vlag steel nie. Die uitdaging is ons s’n, die Christene s’n. Ja, sê hierdie publikasie, ons hoef nie eens verder te gaan as om die Evangelie van Lukas en Handelinge te lees nie.
Hierdie publikasie moet gelees word deur die dosent wat sy studente voorberei om onder die armes te gaan werk; deur die dominee wat moet preek vir die armes en die rykes wat saam voor hom sit, en in die wyksbyeenkoms waar die rykes en die armes mekaar in die oë moet kyk.
Ds. Bernard (Arné) Leuvennink
Leraar: VGK Bredasdorp
Die teologie van Lukas bied ‘n uitdaging aan die kerk van die 21ste eeu om waarlik kerk vir die armes en weerloses in die samelewing te wees. Comrade Lukas is ‘n weldeurdagte, goed nagevorste studie deur ‘n gemeenteleraar wat op grondvlak in die arm gemeenskappe van die Karoo oor 3 dekades heen die diep kloof tussen ryk en arm in die kerk beleef het. Die publikasie is daarom aktueel en relevant, dit spreek elke ernstige, denkende Bybelstudent aan, dit vlek oop tot die been, maar gee ook hoop met praktiese oplossings vir die kerk om in ‘n hoogs gepolariseerde samelewing opnuut relevant te wees en hoop te gee aan mense wat sonder hoop lewe.
Die studie van Lukas se teologie, met vergelykende uitsprake van pous Fransiskus, word eenvoudig en verstaanbaar op ‘n boeiende en inspirerende wyse aan die leser oorgedra,. Dit rig ‘n ernstige wekroep tot die hedendaagse kerk om die weerloses ernstig op te neem soos Jesus dit gedoen het, en maak mens opgewonde oor die oplossings wat die Evangelie bied vir ‘n stukkende wêreld.
Professor in Sistematiese Teologie, en waarnemende viserektor vir Sosiale Impak, Transformasie en Personeel aan die Universiteit van Stellenbosch
Hierdie publikasie se hernude waardering van die sosiale teologie van Lukas verryk diskoerse oor wat toenemend as die veld van Publieke Teologie beskryf word. Dit help Christene om hulle opnuut te verwonder oor die publieke inhoud en aard van ons geloofsoortuigings en geloofspraktyke; om in ’n komplekse wêreld nie te skroom om die publieke domein te betree vanuit geloofsoortuiging nie; om nee te se vir apatie en wêreldmyding, maar om eerder deur kerklike praktyke soos bybelstudie en prediking, aanbidding en viering, kategese en gemeenskap, getuienis en diens, bevrydend en transformerend te impakteer op alle samelewingsterreine.
Dis ’n vreugde om hierdie pennevrug van ’n kosbare kollega aan te beveel. Oor dekades heen poog hy om op beskeie en brose wyse hierdie evangelie te beliggaam. Ons geloofslewe en openbare lewe word deur hierdie werk verryk.
Die ewigdurende strewe en soeke na die sin van die syn
Skrywer: Theo Smith
Die lewenswerklikheid wat hier ter sprake is, vorm deel van die Totale Werklikheid of Syn. In die lewenswerklikheid geld daar bepaalde ordeninge of grense wat daar aan die bestaan of lewe gestel word.
Elke persoon moet aan die werlikheid sin gee, vandaar die vraag na die sin en waarheid van die Syn. Singewing geskied op grond van waardes wat in die kultuur gestalte kry. Gewetensbeslissings kom vanuit die mens se diepste oortuiginge en proklameer sy individualiteit in gemeenskap of relasie met ander mense.
Die grondtrek van die mens se bestaan of syn is dat hy/sy ’n wêreld van verhoudinge, relasies en ’n eie leefwêreld moet ontwerp. Hierdie werklikheidstruktuur bly ongeslote of oop, sodat verabsolutering sover moontlik vermy word. Die mens as eksistensiële wese tree die werklikheid te gemoet.